EUROOPAN YHTEISÖJEN KOMISSIO 
Bryssel, 19.02.1997 
KOM(97) 59 lopull. 
Ehdotus 
NEUVOSTON ASETUKSEKSI ŒY) 
maataloustuloihin vaikuttavaa huomattavaa revalvaatiota koskevien 
toimenpiteiden ja hyvitysten määrittämisestä 
(komission esittämä) 

PERUSTELUT 
Neuvoston asetuksessa (ETY) N:o 3813/92 säädetään hyvityksistä silloin kun 
maatalouden muuntokerroin revalvaation seurauksena alittaa aiemman 
valuuttakehityksen perusteella vahvistetut tietyt rajat. Hyvityksinä jäsenvaltiot voivat 
pyytää, että sovelletaan: 
kyseisen asetuksen 7 artiklaa, jolloin useimpia tuottajan saamia suoria tukia 
korotetaan ecuissa, jotta vältytään tukien vähentymiseltä revalvoidussa 
kansallisessa valuutassa, 
kyseisen asetuksen 8 artiklaa, jolloin kolmen vuoden ajan maksetaan 
määrältään vähenevää tukea, jonka rahoitukseen Euroopan unioni osallistuu 50-
75 prosentilla. 
Kyseisen 7 artiklan soveltamiskustannukset ovat yhden prosentin revalvaation osalta 
250 miljoonaa ecua vuodessa. Neuvoston on määritettävä 8 artiklassa tarkoitetun 
tasaustuen enimmäismäärä todettujen tulonmenetysten arvioiden perusteella 
viimeistään 12 kuukauden kuluttua kyseisestä revalvaatiosta. 
Asetuksen (ETY) N:o 3813/92 9 artiklassa kuitenkin säädetään, että kun kyseessä on 
huomattava revalvaatio, neuvosto antaa kaikki tarvittavat toimenpiteet, jotka etenkin 
GATT-sopimuksen ja talousarvion kurinalaisuudesta johtuvien velvoitteiden 
noudattamiseksi saattavat merkitä poikkeamista kyseisen asetuksen säännöksistä, jotka 
koskevat tukea ja valuuttapoikkeaman poistamiseksi tarkoitettuja summia; nämä 
poikkeukset eivät kuitenkaan saa johtaa sallitun poikkeaman kasvuun 
5 prosenttiyksiköllä. 
Jotta vältettäisiin asetuksen (ETY) N:o 3813/92 7 ja 8 artiklan soveltamisesta 
aiheutuvat erityisesti rahoitukseen liittyvät ja kansainväliset seuraukset, neuvoston on 
antanut asetukset (EY N:o 1527/95 ja (EY) N:o 2990/95, joilla korvataan kyseisissä 7 
ja 8 artiklassa tarkoitetut toimenpiteet ennen 31.12.1996 tapahtuvien maatalouden 
muuntokertoimien huomattavien alennusten osalta seuraavasti: 
asianomaisen jäsenvaltion osalta 7 artiklassa tarkoitettuihin määriin 
sovellettavat maatalouden muuntokurssit säilytetään ennallaan 1 päivään 
tammikuuta 1999, jolloin euro on suunniteltu käyttöönotettavaksi, 
on mahdollista maksaa kolmen vuoden ajan määrältään vähenevää tukea, jonka 
enimmäismäärä määritetään tulevien kiinteämääräisten vuositulonmenetysten 
arvioiden perusteella. 
Edellä mainitut säännökset ovat koskeneet kahdeksan jäsenvaltion valuuttoja. 
Kuitenkin kun Irlannin punnan maatalouden muuntokurssi 8 päivänä marraskuuta 1996 
aleni 2 prosenttia , tasaustukea ei myönnetty lainkaan. Vaikka 0,3 prosenttia kyseisestä 
alenemisesta pidetään huomattavana, neuvosto ei ole tässä tapauksessa vahvistanut 
tuen enimmäismäärää. 
A 
Kaikkien kyseisten toimenpiteiden vaikutus on tutkittu ajanjaksoa 1995/96 koskevassa 
maatalouden valuuttajärjestelmää koskevassa vuosikertomuksessa1. Maatalouden 
muuntokurssien ennallaan säilyttämisen kustannukset ovat vuosittain noin 185 
miljoonaa ecua, ja vuonna 1996 kyseiset kustannukset olivat tasaustuen osalta 200 
miljoonaa ecua, josta vähennettiin kolmannes ja kaksi kolmannesta seuraavina vuosina. 
Monista ilmenneistä ongelmista huolimatta kertomuksessa päädytään siihen, että uusia 
huomattavia revalvaatioita on tulevaisuudessa käsiteltävä samalla tavalla ja pyrittävä 
siihen, että kyseiset toimenpiteet eivät lisää vaaraa ongelmista, jotka voivat ilmaantua 
siirryttäessä euroon 1 päivänä tammikuuta 1999. 
Tällä hetkellä maatalouden muuntokurssien uusia alenemisia on Kreikan drakmaa 
lukuunottamatta pidettävä "huomattavina" asetuksen (ETY) N:o 3813/92 1 artiklan e 
alakohdan mukaisesti. Vuoden 1997 tammikuussa Irlannin puntaa ja Englannin puntaa 
koskeneet alenemiset ovat "huomattavia" alenemisia, jotka vastaavat vuosina 1995 ja 
1996 tapahtuneita muuntokurssien alenemisia. Ottaen huomioon kyseisten valtioiden 
maatalouden valuuttajärjestelmän tilanteet Yhdistynyt kuningaskunta voisi siis pyytää 
7 artiklan soveltamista, jotta tiettyjä ecuina maksettavia suoria tukia korotettaisiin 8,5 
prosenttia vuoden 1997 heinäkuusta alkaen, ja Irlanti voisi pyytää 8 artiklan 
soveltamista vuoden 1997 huhtikuusta alkaen. Lisäksi 1 artiklan e alakohdassa esitetyt 
edellytykset eivät vastaa täysin niitä edellytyksiä, joilla 7 ja 8 artiklaa voidaan 
soveltaa. Näin ollen Italian liiran säilyessä vuoden 1997 tammikuun tasolla Italia voi 
pyytää 8 artiklan soveltamista maaliskuussa ja 7 artiklan soveltamista vuoden 1997 
heinäkuussa. 
Näyttää siis olevan tarpeen toteuttaa yhteisössä toimenpiteitä, jotta vältettäisiin 
erityisesti rahoitukseen liittyvät ongelmat yhteistä maatalouspolitiikkaa toteutettaessa. 
Maatalouden valuuttajärjestelmää koskevassa kertomuksessa tehtyjen päätelmien 
mukaisesti ehdotetaan asetuksissa (EY) N:o 1527/95 ja (EY) N:o 2990/95 
määritettyjen suuntaviivojen noudattamista ottaen samalla huomioon saadut 
kokemukset. 
Tarkemmin ilmaistuna ehdotetaan korvaavien toimenpiteiden soveltamisalan 
laajentamista koskemaan kaikkia tapauksia, joissa asetuksen (ETY) N:o 3813/92 7 ja 
8 artiklaa olisi sovellettava. Silloin kuin huomattava revalvaatio ei ole kyseisen 
asetuksen 1 artiklan e alakohdassa tarkoitettua maatalouden muuntokurssin 
huomattavaa alenemista, 7 ja 8 artiklan soveltamista koskevat edellytykset voivat 
täyttyä esimerkiksi, jos kyseinen muuntokurssi alenee kerran tai useammin edeltävien 
12 kuukauden aikana ja jos samana ajanjaksona ei ole tapahtunut devalvaatiota. 
Tällaisissa tapauksissa olisi määritettävä tarkka päivämäärä, jota pidetään huomattavan 
revalvaation päivämääränä. Ehdotetaan, että huomioon otetaan päivämäärä, jona 
täyttyvät joko 7 tai 8 artiklan soveltamista koskevat edellytykset, pois lukien 
asianomaisen jäsenvaltion pyynnöt. 
1 Komission kertomus neuvostolle ja Euroopan parlamentille yhteismarkkinoiden 
maatalouden valuuttajärjestelmästä. Ajanjakso 1 päivästä heinäkuuta 1995 30 päivään 
kesäkuuta 1996. KOM(96)636 lopullinen 
Kokemus on osoittanut, että 7 artiklassa tarkoitettuja määriä koskevien muuntokurssien 
säilyttäminen ennallaan voi johtaa hyvin huomattaviin valuuttapoikkeamiin. Näillä 
poikkeamilla ei juurikaan ole vaikutusta markkinoihin lyhyellä aikavälillä. Pitkällä 
aikavälillä ne voisivat aiheuttaa jäsenvaltioiden välisiä tai jäsenvaltion tuotannonalojen 
välisiä rakenteellisia vaikeuksia, mutta ennallaan säilyttämiselle on asetettu rajaksi 1 
päivä tammikuuta 1999. Sitä vastoin poikkeamat saattavat johtaa vaikeisiin ongelmiin, 
jotka on poistettava euron soveltamiseksi kansallisten valuuttojen sijasta. Näin ollen 
valuuttapoikkeamien suuruutta ehdotetaan rajoitettavaksi. Ennallaan säilytettävän 
maatalouden muuntokurssin ja sillä korvattavan muuntokurssin välinen poikkeama ei 
saisi koskaan olla yli 7 prosenttia. Kyseistä 7 prosentin poikkeamaa ehdotetaan ottaen 
huomioon, että vuoden 1996 heinäkuussa Ruotsin kruunun kyseiset poikkeamat olivat 
14,7 prosenttia viljelymaiden hehtaarituen osalta, 6,9 prosenttia naudasta ja lampaasta 
maksettavan palkkion sekä rakenteellisten tukien osalta. 
Tarvittaessa 7 artiklassa tarkoitettuja määriä koskevien maatalouden muuntokurssien 
alenemisesta johtuvat tulonmenetykset otetaan huomioon tasaustuen yhteydessä. 
Esimerkiksi asetusten (EY N:o 1527/95 ja (EY) N:o 2990/95 yhteydessä myönnettävät 
tasaustuet, joita ei sidota nykyiseen tuotantoon, ovat määrältään väheneviä ja ne 
maksetaan kolmessa vuosittaisessa erässä. Lisäksi niitä voidaan rajoitetusti pidentää, ja 
Euroopan unionin rahoittaa niitä 50 prosentilla enimmäismääristä. Kahden viimeisen 
erän määrät tutkitaan uudelleen, jos devalvaatio vaikuttaa tuloihin, mutta saatujen 
kokemusten perusteella on välttämätöntä ja mahdollista tarkistaa tuen ensimmäisen 
erän enimmäismäärä devalvaation tapahtuessa kyseisen erän ensimmäisten kuuden 
kuukauden aikana. Tällaisen valuuttakehityksen tapahtuessa ennakoidun tuen 
kokonaismäärän myöntäminen ei ole enää perusteltua. Lisäksi tuen ensimmäiset 
maksut maksetaan vasta kansallisten yksityiskohtaisten myöntämissääntöjen 
valmistelun, tiedoksiantamisen ja hyväksymisen jälkeen, mikä vie vähintään kuusi 
kuukautta. Jos huomattava revalvaatio on vähäinen, tasaustuen tilakohtainen määrä ei 
vastaa huomattavaa ja merkittävää tulonmenetystä. Ehdotetaan käyttöönotettavaksi 
kiinteä 150 ecun vähimmäisraja kutakin olemassaolevaa tilaa kohti; kyseisen rajan 
alittavalta osalta mitään tukea ei myönnetä. Aiemmin pienin maksettava tuki vastasi 
mahdollista enimmäismäärää, joka oli noin 200 ecua tilaa kohti. 
Neuvosto on hyväksynyt tuen määrän laskumenetelmän asetuksissa (EY) N:o 1527/95 
ja (EY) N:o 2990/95. Ehdotetaan kyseisen menetelmän virallistamista, jotta komissio 
soveltaisi sitä hallintokomiteamenettelyä noudattaen aina tarvittaessa ja viimeisten 
käytettävissä olevien taloudellisten ja rahoitukseen liittyvien tietojen perusteella. 
Kyseinen menetelmä perustuu kyseisen huomattavan revalvaation prosenttiosuuden 
määrittämiseen sekä ennakoidun kiinteämääräisen tulonmenetyksen määrittämiseen 
huomattavan revalvaation prosenttiosuutta kohti. 
Huomattavan revalvaation prosenttiosuus asetuksen (ETY) N:o 3813/92 1 artiklan e 
alakohdassa määritetystä maatalouden muuntokurssin alennuksesta seuraan suoraan 
kyseisestä määritelmästä. Muissa huomattavan revalvaation tapauksissa ongelma on 
monimutkaisempi, sillä keskimääräisen muuntokurssin ja sen tason välinen erotus, 
josta lähtien revalvaatiota voidaan pitää huomattavana, vaihtelee ajan mittaan sekä 
ylös- että alaspäin. Tällaisissa tapauksissa ehdotetaan otettavaksi huomioon 12 
kuukauden ajalta niiden alennusten keskiarvo, joiden perusteella olisi voinut pyytää 
asetuksen (ETY) N:o 3813/92 8 artiklan soveltamista, 
Tulonmenetyksen määrittäminen huomattavan revalvaation prosenttiosuutta kohti 
perustuu maataloustilinpitoon ja Euroopan unionin talousarvioita koskeviin 
asiakirjoihin. Maatalouden muuntokurssin pienenemisen arvioidaan vaikuttavan: 
sellaisten tuotteiden arvoon, joiden osalta interventiohinta tosiasiallisesti 
vaikuttaa markkinahintoihin eli vilja ja riisi, sokerijuurikas, maito ja 
maitotuotteet, naudanliha; 
tuotteisiin, joille on asetettu vähimmäishinta tai joiden osalta tuki tai palkkiot 
maksetaan suoraan viljelijälle, siinä määrin kuin maatalouden muuntokurssin 
pienentämistä todella sovelletaan niihin. 
Edellä toisessa luetelmakohdassa tarkoitettujen määrien osalta ei ole otettu huomioon 
merkityksettömiksi katsottuja tulonmenetyksiä, jotka vaikuttavat kyseisellä alalla alle 
0,01 prosenttiin maatalouden kokonaistuotannosta huomattavan revalvaation 
prosenttiosuutta kohti. 
Lisäksi arvioidaan, että kyseessä olevaa tulonmenetystä vähentää maatalouden 
muuntokurssin vaikutus eläinrehuihin ja kannettuihin veroihin ja maksuihin, joiden 
pitäisi vähetä yhtäältä viljanhinnan ja toisaalta bruttoarvonlisän johdosta. Lopuksi 
asetusten (EY) N:o 1527/95 ja (EY) N:o 2990/95 puitteissa tehtyjen sopimusten 
mukaisesti sovelletaan talousarvioon liittyvää perusvähennystä, erityisesti asetuksen 
(ETY) N:o 3813/92 7 artiklassa tarkoitettuja määriä koskevien maatalouden 
muuntokurssien ennallaan säilyttämisen rahoittamisen helpottamiseksi. 
Näin laaditun asetuksen avulla voidaan välttää olennaisesti valuutan revalvaatioista 
johtuvat negatiiviset seuraukset ja samalla rajoittaa niitä ongelmia, jotka voivat syntyä 
kansallisista valuutoista luovuttaessa. Sen avulla voidaan paremmin suojata yhteisön 
rahoitukselliset edut syrjimättä jäsenvaltioita. Sitä on pidettävä siirtymäsäännöksenä 
ennen maatalouden valuuttajärjestelmän uudistamista ja yksinkertaistamista, joka 
mahdollistaa euron käyttöönoton 1 päivänä tammikuuta 1999. 
NEUVOSTON ASETUS (EY) N:o /97 
annettu 
maataloustuloihin vaikuttavaa huomattavaa revalvaatiota koskevien 
toimenpiteiden ja hyvitysten määrittämisestä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon komission ehdotuksen, 
ottaa huomioon yhteisessä maatalouspolitiikassa sovellettavista muuntokursseista ja 
laskentayksiköstä 28 päivänä joulukuuta 1992 annetun neuvoston asetuksen (ETY) N:o 
3813/922 ja erityisesti sen 9 artiklan, 
sekä katsoo, että 
Irlannin punta, Englannin punta ja Italian liira ovat huomattavasti revalvoituneet; on 
tarpeen toteuttaa yhteisössä toimenpiteet valuuttatilanteesta johtuvien vääristymien 
välttämiseksi yhteistä maatalouspolitiikkaa toteutettaessa, 
asetuksen (ETY) N:o 3813/92 9 artiklassa säädetään, että kun kyseessä on huomattava 
revalvaatio, neuvosto antaa kaikki tarvittavat toimenpiteet, jotka etenkin GATT-
sopimuksen ja talousarvion kurinalaisuudesta johtuvien velvoitteiden noudattamiseksi 
saattavat merkitä poikkeamista kyseisen asetuksen säännöksistä, jotka koskevat tukea ja 
valuuttapoikkeaman poistamiseksi tarkoitettuja summia; nämä poikkeukset eivät 
kuitenkaan saa johtaa sallitun poikkeaman kasvuun; tämän vuoksi kyseisen asetuksen 7 
ja 8 artiklaa ei voida soveltaa sellaisinaan, 
asetuksessa (EY) N:o 1527/953 ja asetuksessa (EY) N:o 2990/954 määritetään ennen 1 
päivää tammikuuta 1997 tapahtuvaan maatalouden muuntokurssin huomattavaan 
alenemiseen liittyvät hyvitykset; oikeudenmukaisuuden vuoksi olisi käsiteltävä uusia 
tapauksia samalla tavalla saatujen kokemusten perusteella; tällä hetkellä käytettävissä 
olevien tietojen perusteella ei voida ennakoida seuraavien 12 kuukauden jälkeistä 
tilannetta, 
asetuksen (ETY) N:o 3813/92 7 artiklassa tarkoitettuihin määriin sovellettavien 
maatalouden muuntokurssien säilyttäminen ennallaan 1 päivään tammikuuta 1999, jolloin 
talous- ja rahaunionin kolmannen vaiheen pitäisi toteutua, voisi aiheuttaa vaikeuksia 
2 EYVL N:o L 387, 31.12.1992, s. 1. Asetus on viimeksi muutettu asetuksella (EY) N:o 
150/95 (EYVL N:o L 22, 31.1.1995, s. 1). 
3 EYVL N:0 L 148, 30.6.1995, s. 1 
4 EYVL N:o L 312, 23.12.1995, s. 1. Asetus on muutettu asetuksella (EY) N:o 1451/96 
(EYVL N:o L 187, 26.7.1996, s. 1). 
erityisesti euron käyttöönoton yhteydessä; olisi näin ollen rajattava kyseisiin määriin 
sovellettavan maatalouden muuntokurssin valuuttapoikkeama, 
tasaustuen myöntämistä koskevia sääntöjä on täydennettävä saatujen kokemusten 
perusteella; tätä varten olisi otettava huomioon valuuttakurssien kehittyminen huomattavaa 
revalvaatiota seuraavina kuukausina ja otettava käyttöön tilakohtainen enimmäismäärä, 
jonka ylittävältä osuudelta tuen myöntämisellä ei juurikaan ole taloudellista merkitystä, 
tasaustuen määrä on vahvistettava viimeisimpien taloudellisten ja rahoitukseen liittyvien 
tietojen perusteella; komission olisi määritettävä kyseinen määrä 
hallintokomiteamenettelyä noudattaen neuvoston asetuksissa (EY) N:o 1527/95 ja (EY) 
N:o 2990/95 esitetyn ja käytetyn menetelmän mukaisesti; kyseistä menetelmää noudattaen 
voidaan laskea kiinteät määrät, jolloin ennakoidaan huomattavaan revalvaatioon liittyvät 
vuositulojen menetykset, joihin sisältyvät talousarviosta johtuvat vähennykset, ja 
8 päivänä marraskuuta 1996 tapahtuneen Irlannin punnan huomattavan revalvaation 
jälkeen ei myönnetty tasaustukea; olisi myönnettävä kyseisessä tapauksessa tämän 
asetuksen edellytysten mukainen tuki, 
ON ANTANUT TÄMÄN ASETUKSEN: 
1 artikla 
1. Tätä asetusta sovelletaan, jos huomattava revalvaatio tapahtuu ennen 1 päivää 
tammikuuta 1997 ja 12 kuukauden kuluessa tämän asetuksen julkaisemisesta. 
2. Tässä asetuksessa 'huomattavalla revalvaatiolla' tarkoitetaan maatalouden 
muuntokurssien alenemista, joka johtaa asetuksen (ETY) N:o 3813/92 7 ja 8 
artiklan soveltamiseen, sekä kaikkia kyseisen asetuksen 1 artiklan e 
alakohdassa määritettyjä alenemisia. 
3. Huomattavan revalvaation katsotaan tapahtuneen: 
tarvittaessa päivänä, jona asetuksen (ETY) N:o 3813/92 1 artiklan e 
alakohdassa määritetty maatalouden muuntokurssi alenee huomattavasti, 
tai 
muissa tapauksissa päivänä, jona asetuksen (ETY) N:o 3813/92 7 tai 8 
artiklan soveltamista koskevat edellytykset ensimmäisen kerran 
täyttyvät, lukuun ottamatta asianomaisen jäsenvaltion pyyntöä. 
2 artikla 
Asetuksen (ETY) N:o 3813/92 7 ja 8 artiklaa ei sovelleta 1 artiklassa tarkoitettuihin 
revalvaatioihin. 
3 artikla 
1. Asetuksen (ETY) N:o 3813/92 7 artiklassa tarkoitettuihin määriin sovellettava 
maatalouden muuntokurssi kyseisen artiklan soveltamista koskevien 
edellytysten täyttymistä edeltävänä päivänä, lukuun ottamatta asianomaisen 
jäsenvaltion pyyntöä, pysyy muuttumattomana 1 päivään tammikuuta 1999. 
Jos ensimmäisessä alakohdassa tarkoitettu maatalouden muuntokurssi on yli 7 
prosenttia suurempi kuin maatalouden muuntokurssi, joka sillä korvataan, 
ensimmäisessä alakohdassa tarkoitettu muuntokurssi mukautetaan korvattua 
muuntokurssia vastaavaksi ja siihen lisätään 7 prosenttia, sanotun kuitenkaan 
rajoittamatta asetuksen (EY) N:o 1527/95 3 artiklan ja asetuksen (EY) N:o 
2990/95 3 artiklan soveltamista. 
2. Edellä 1 kohdassa tarkoitettua maatalouden muuntokurssia sovelletaan kyseessä 
olevaan määrään ja ennen 2 päivää tammikuuta 1999 päätettyihin kyseisen 
määrän arvon lisäyksiin ja muutoksiin. 
4 artikla 
1. Kyseinen jäsenvaltio voi myöntää maanviljelijöille tasaustukea kolmena 
peräkkäisenä 12 kuukauden eränä huomattavaa revalvaatiota seuraavasta 
kuukaudesta alkaen. 
Tasaustuki voidaan myöntää ainoastaan tietyn aikaisemman ajanjakson 
tuotantoon liittyvänä maksuna. Sitä ei voida suunnata tuotantoon tai sitoa 
kyseistä tiettyä ajanjaksoa myöhempään tuotantoon. 
2. Tasaustuen ensimmäisen erän enimmäismäärä vahvistetaan koko asianomaiselle 
jäsenvaltiolle kertomalla: 
5 artiklan mukaisesti määritetty huomattavan revalvaation prosenttiosuus 
6 artiklan mukaisesti määritetyllä kiinteämääräisellä tulonmenetyksellä 
kutakin huomattavan revalvaation prosenttiosuutta kohti. 
Ensimmäisessä alakohdassa tarkoitettua laskutulosta korotetaan asetuksen 
(ETY) N:o 3813/92 7 artiklassa tarkoitetuilla tukiosuuksilla, joiden osalta 
maatalouden muuntokursseja on pienenetty 3 artiklan nojalla. 
3. Tarvittaessa 2 kohdassa tarkoitettua enimmäismäärää vähennetään tai se 
perutaan sen perusteella, miten maatalouden muuntokurssien kehittymisen 
todetaan vaikuttaneen tuloihin huomattavaa revalvaatiota seuraavien kuuden 
kuukauden kuluessa. 
Tukea ei kuitenkaan myönnetä lainkaan, jos 2 kohdan ja ensimmäisen 
alakohdan mukaisesti laskettu määrä vastaa keskimäärin vähintään 150 ecua 
kyseisessä jäsenvaltiossa olevaa maatilaa kohti. 
4. Tuen toisen ja kolmannen erän määrää vähennetään suhteessa edelliseen erään 
vähintään kolmanneksella ensimmäisessä erässä myönnetystä tuesta. 
Tasaustuen toisen ja kolmannen erän määriä vähennetään tai ne perutaan sen 
perusteella, miten maatalouden muuntokurssien kehittymisen todetaan 
vaikuttaneen tuloihin ennen kyseisen erän ensimmäistä kuukautta edeltävän 
kuukauden alkua. 
5. Yhteisö osallistuu tasaustuen rahoittamiseen 50 prosentilla suhteessa tukiin, 
joita voidaan myöntää. 
Yhteisen maatalouspolitiikan rahoittamisen osalta kyseisen rahoitusosuuden 
katsotaan olevan osa maatalousmarkkinoiden säätelemiseen tähtääviä 
interventioita. Jäsenvaltio voi olla myöntämättä kansallista osuutta tuen 
rahoittamiseen. 
5 artikla 
1. Edellä 4 artiklan 2 kohdan ensimmäisessä luetelmakohdassa tarkoitettu 
huomattavan revalvaation prosenttiosuus vastaa: 
a) maatalouden muuntokurssin arvon aletessa huomattavasti asetuksen 
(ETY) N:o 3813/92 1 artiklan e alakohdan mukaisesti erotusta, joka on 
yhtäältä huomattavan ja tavanomaisen arvon alenemisen eron ja toisaalta 
maatalouden uuden muuntokurssin välillä; kyseinen erotus voidaan 
ilmaista prosentteina kyseisestä erosta; 
b) muissa tapauksissa huomattavaa revalvaatiota seuraavien 12 kuukauden 
aikana sellaisten maatalouden keskimääräisten muuntokurssien 
vähennysten keskimäärää, joihin voidaan soveltaa asetuksen (ETY) N:o 
3813/92 8 artiklaa; kyseiset vähennykset vahvistetaan kunkin 
kuukauden ensimmäisenä päivänä ja ne ilmaistaan prosentteina 
kyseisestä erosta. 
2. Jos kyseessä on monta peräkkäistä huomattavaa revalvaatiota, maatalouden 
muuntokurssien vähennyksiä, jotka on otettu huomioon sellaisen.huomattavan 
revalvaation prosenttiosuuden määrittämisen yhteydessä, joka on johtanut tuen 
myöntämiseen, ei voida ottaa uudelleen huomioon. 
6 artikla 
1. Edellä 4 artiklan 2 kohdan toisessa luetelmakohdassa tarkoitettu 
kiinteämääräinen tulonmenetys vastaa: 
a) 1 prosenttia: 
vilja-alan lopullisesta maataloustuotannosta, mukaan lukien riisi, 
sokerijuurikkaat, maito ja maitotuotteet sekä naudanliha, 
ja 
yhteisön säännöstön nojalla vähimmäistuottajahintojen 
noudattamista koskevan sopimuksen puitteissa toimitettujen 
tuotteiden määrän arvosta aloilla, joita ei tarkoiteta 
ensimmäisessä luetelmakohdassa, 
ja 
maanviljelijöiden saamista tuista tai palkkioista, pois lukien 
asetuksen (ETY) N:o 3813/92 7 artiklassa tarkoitetut tuet ja 
palkkiot, 
b) ja siitä vähennetään: 
0,5 prosenttia eläinrehujen muodostaman välikulutuksen arvosta, 
ja 
ja a alakohtaa ja b alakohdan ensimmäistä luetelmakohtaa 
koskevista toimista aiheutuva markkinahintojen bruttoarvolisän 
vähenemisen vaikutus veroihin, 
perusvähennys, joka vastaa 1 prosenttia EMOTR:n menoista 
tehtävistä ennakkoarvioista seuraavien kohtien osalta: 
kiinteämääräisten tukien kokonaismäärä hehtaaria kohti, 
puolet rakenne- tai ympäristötuista, 
130 prosenttia lampaasta maksettavista palkkioista. 
2. Edellä 1 kohdan a alakohdan toisessa ja kolmannessa luetelmakohdassa 
tarkoitettuja määriä ei oteta huomioon, jos kyseisellä tuotealalla niiden summa 
on alle 0,01 prosenttia kyseisen jäsenvaltion lopullisesta maataloustuotannosta. 
Tätä asetusta sovellettaessa tuotealat ovat liitteessä tarkoitetut alat. 
3. Kiinteämääräinen tulonmenetys määritetään sellaisten tietojen perusteella, jotka 
liittyvät: 
a) edellä olevan 1 kohdan a alakohdan ensimmäisen luetelmakohdan ja b 
alakohdan ensimmäisen ja toisen luetelmakohdan osalta Eurostatista 
saatavilla olevaan maataloustilinpitoon viimeisimmältä 
kalenterivuodelta, joka päättyy ennen huomattavaa revalvaatiota, 
b) sellaisten talousarvion, talousarvioiden, talousarvioesitysten tai 
alustavien talousarvioesitysten toteuttamiseen, jotka koskevat: 
edellä olevan 1 kohdan a alakohdan toisen ja kolmannen 
luetelmakohdan osalta tämän kohdan a alakohdassa tarkoitetun 
vuoden tuloja, 
edellä olevan 1 kohdan b alakohdan kolmannen alakohdan osalta 
sen vilja-alan markkinavuoden aikana alkavaa varainhoitovuotta, 
jonka aikana huomattava revalvaatio tapahtuu. 
Edellä olevaa 2 artiklaa sovellettaessa tämän kohdan a alakohdassa tarkoitettujen 
tietojen yhteydessä otetaan huomioon rajatapauksissa kahtena edeltävänä vuonna 
todetut samanlaiset tiedot. 
Edellä 4 artiklan 2 kohdan toisessa alakohdassa tarkoitettu korotus lasketaan tämän 
kohdan b alakohdan ensimmäisessä luetelmakohdassa tarkoitettujen tietojen 
perusteella. 
7 artikla 
Komissio vahvistaa asetuksen (ETY) N:o 3813/92 12 artiklassa säädettyä menettelyä 
noudattaen tämän asetuksen soveltamista koskevat yksityiskohtaiset säännöt ja 
erityisesti 4 artiklassa tarkoitettujen tukierien määrät sekä 5 ja 6 artiklassa tarkoitetut 
niiden laskemista koskevat tekijät. 
8 artikla 
Ennen tasaustuen kolmannen myöntämiskauden loppua komissio tutkii kyseessä olevan 
huomattavan revalvaation vaikutukset tuloihin. 
Jos todetaan, että tulonmenetykset ovat vaarassa jatkua, komissio voi asetuksen (ETY) 
N:o 3813/92 12 artiklassa säädettyä menettelyä noudattaen jatkaa 4 artiklassa 
tarkoitetun tasaustuen myöntämismahdollisuutta enintään kahdella ylimääräisellä 12 
10 
kuukauden erällä, jolloin kunkin erän enimmäismäärä on saman suuruinen kuin 
kolmannen erän yhteydessä myönnetty määrä. 
9 artikla 
Tämä asetus tulee voimaan seitsemäntenä päivänä sen jälkeen, kun se on julkaistu 
Euroopan yhteisöjen virallisessa lehdessä. 
Edellä olevia 4-8 artiklaa sovelletaan ennen 8 päivää marraskuuta 1996 
tapahtuneeseen Irlannin punnan maatalouden muuntokurssin alenemiseen. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
11 
LIITE 
Jäljempänä esitetyt tuotannonalat vastaavat Eurostatin laatiman 
maataloudenkirjanpidon yhteydessä tunnistettuja tilastollisia yhdistelmiä tai niiden 
ryhmiä: 
1. Viljat ja riisi 
2. Sokerijuurikkaat 
3. Maito ja maitotuotteet 
4. Naudanliha 
5. Oljysiemenet ja oliiviöljy 
6. Tuoreet hedelmät 
7. Tuoreet vihannekset 
8. Perunat 
9. Viinit ja rypälemehut 
10. Kukat ja taimitarhakasvit 
11. Sianliha 
12. Lampaan-ja vuohenliha 
13. Munat ja siipikarja 
14. Muut 
12 
RAHOITUSSELVITYS 
1. BUDJETTIKOHTA: 390 MÄÄRÄRAHAT: 140,9 miljoonaa ecua 
2. TOIMENPITEEN NIMI: Maataloustuloihin vaikuttavaa huomattavaa revalvaatiota koskevien toimenpiteiden ja hyvitysten 
määrittämisestä annettu neuvoston asetus 
OIKEUSPERUSTA: Asetuksen (ETY) N:o 3813/92 9 artikla 
4. TOIMENPITEEN TAVOITTEET: Toimenpiteiden ja yhteisön talousarviosta rahoitettavan, maatalouden muuntokertoimen 
alenemisesta johtuvan maanviljelijöiden tulonmenetystä hyvittävän määrältään vähenevän tuen 
määrittäminen 
VAIKUTUKSET TALOUSARVIOON 12 KUUKAUDEN 
JAKSO KULUVA 
VARAINHOITOVUOSI 
(97) SEURAAVA 
VARAINHOITOVUOSI 
(98) 
5.0 MENOT 
- EY:N TALOUSARVIOSTA 
(INTERVENTIOT) 
5.1 263 369 
1999 2000 2001 2002 
5.0.1 MENOARVIO 306 
5.2 LASKUTAPA: 
6.0 MAHDOLLISUUS RAHOITUKSEEN KULUVAN VUODEN TALOUSARVION KYSEISEEN LUKUUN 
OTETUISTA MÄÄRÄRAHOISTA EI 
6.1 MAHDOLLISUUS RAHOITUKSEEN KULUVAN VUODEN TALOUSARVION LUKUJEN VÄLISELLÄ 
SIIRROLLA EI» 
6.2 TÄYDENTÄVÄN LISÄTALOUSARVION TARVE 
6.3 MYÖHEMPIIN TALOUSARVIOIHIN OTETTAVAT MÄÄRÄRAHAT KYLLÄ 
HUOMAUTUKSIA: * Määrärahojen puute johtuu vuoden 1997 talousarvioesityksessä suoritetusta 1 000 miljoonan ecun 
perusvähennyksestä. Jos varainhoitovuoden aikana kohdan 1 kokonaismäärärahat ovat riittämättömät,komissio siirtää 
tämän kohdan budjettikohtaan määrärahoja. Jos määrärahoja ei ole lainkaan, komissio ehdottaa tarvittavien 
määrärahojen käyttOönottamisestakorjaavan ja täydentävän lisätalousarvion kautta, kuten 21 päivänä heinäkuuta 1996 
annetussa neuvoston ja komission yhteisessä julistuksessa on sovittu. 
13 
LIITE 
Irlannin punnan, Englannin punnan ja Italian liiran viimeaikaisten revalvaatioiden 
vuoksi on tarpeen toteuttaa toimenpiteitä. 
Ehdotetun toimenpiteen avulla vältetään asetuksen (ETY) N:o 3813/92 7 ja 8 artiklan 
soveltaminen, sillä kyseisten artikloiden soveltamisella saattaisi olla 1 800 miljoonan 
ecun suuruinen vaikutus vuoden 1998 ja sitä seuraavien vuosien talousarvioihin. 
Tasaustukien enimmäismäärät vahvistetaan niiden viimeisimpien ennakkoarvioiden 
perusteella, jotka komissiolla on käytössä vahvistaessaan tasaustukien enimmäismäärät. 
Toimenpiteen kustannukset (miljoonaa ecua) 
1997 
- tasaustuki IRL 
62 UK 
104 II 97 YHTEENSÄ 
263 
1998 
- tasaustuki 41 
- pellonpoisto, vihreä kurssi -
YHTEENSÄ 41 69 
143 
212 65 
51 
116 175 
194 
369 
1999 
- tasaustuki 21 
- pellonpoisto, vihreä kurssi -
YHTEENSÄ 21 35 
167 
202 32 
51 
83 218 
306 
14 

ISSN 1024-4492 
KOM(97) 59 lopullinen 
ASIAKIRJAT 
FI 03 01 
Luettelonumero : CB-CO-97-049-FI-C 
ISBN 92-78-15669-8 
Euroopan yhteisöjen virallisten julkaisujen toimisto 
L-2985 Luxemburg 
I*